CELEX: 32005R1679
Language: mt
Date: 2005-10-06 00:00:00
Title: 1679/2005/KE: Regolament tal-Kunsill (KE) Nru 1679/2005 tas- 6 ta’ Ottubru 2005 li jemenda r-Regolament (KEE) Nru 2075/92 dwar l-organizzazzjoni komuni tas-suq tat-tabakk mhux ipproċessat

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               343
            
         REGOLAMENT TAL-KUNSILL (KE) Nru 1679/2005
   tas-6 ta’ Ottubru 2005
   li jemenda r-Regolament (KEE) Nru 2075/92 dwar l-organizzazzjoni komuni tas-suq tat-tabakk mhux ipproċessat
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:
   
               (1)
            
            
               It-Titoli I u II tar-Regolament (KEE) Nru 2075/92 (3) jistabbilixxu sistema ta' premium kif ukoll sistema ta' limitazzjoni ta' produzzjoni għall-produzzjoni tat-tabakk.
            
         
               (2)
            
            
               L-Artikolu 152 tar-Regolament (KE) Nru 1782/2003 (4), li stabbilixxa regoli komuni għal skemi ta' appoġġ dirett taħt il-politika agrikola komuni u ċerti skemi ta' appoġġ għall-bdiewa, jipprevedi t-tħassir tat-Titoli I u II tar-Regolament (KEE) Nru 2075/92 mill-1 ta' Jannar 2005 iżda jispeċifika li huma għandhom ikomplu japplikaw fir-rigward tal-ħsad ta' l-2005. L-iskema ta' premium u l-iskema ta' limitazzjoni ta' produzzjoni previsti fir-Regolament (KEE) Nru 2075/92 jiskadu mat-tmiem tal-ħsad ta' l-2005.
            
         
               (3)
            
            
               Konsegwentement numru ta' Artikoli tar-Regolament (KEE) Nru 2075/92 m'għadhomx jintużaw u għandhom jitħassru għal raġunijiet ta' ċarezza u trasparenza legali.
            
         
               (4)
            
            
               Huwa għalhekk meħtieġ li r-Regolament (KEE) Nru 2075/92/KE jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Ir-Regolament (KEE) Nru 2075/92 ġie emendat kif ġej:
   
               (1)
            
            
               L-Artikolu 1 għandu jiġi sostitwit b’dan li ġej:
               “Artikolu 1
               L-organizzazzjoni komuni tas-suq tat-tabakk mhux ipproċessat għandu jkopri t-tabakk mhux ipproċessat jew mhux maħdum u l-iskart mit-tabakk li jaqa' taħt l-intestatura CN 2401.”;
            
         
               (2)
            
            
               L-Artikoli 2, 12, 19, 25, 26 u 27 u l-Anness għandhom jitħassru.
            
         
               (3)
            
            
               Fl-Artikolu 13(2), il-punt (b) għandu jiġi sostitwit b'dan li ġej:
               
                           “(b)
                        
                        
                           miżuri speċifiċi biex jgħinu lill-koltivaturi tat-tabakk jaqilbu għal għelejjel oħrajn jew attivitajiet ekonomiċi oħrajn li joħolqu l-impieg u l-istudji dwar il-possibbiltajiet għal koltivaturi tat-tabakk biex jagħmlu dan.”;
                        
                     
         
               (4)
            
            
               L-Artikolu 14 għandu jitħassar.
            
         
               (5)
            
            
               L-Artikolu 14a għandu jiġi sostitwit b’dan li ġej:
               “Artikolu 14a
               Għandhom jiġu adottati regoli dettaljati għall-applikazzjoni ta' l-Artikolu 13 skond il-proċedura msemmija fl-Artikolu 23.”;
            
         
               (6)
            
            
               L-Artikolu 17 għandu jiġi sostitwit b’dan li ġej:
               “Artikolu 17
               1.   L-Istati Membri għandhom jieħdu l-azzjoni kolha meħtieġa biex tiġi żgurata u vverifikata l-konformità mad-dispożizzjonijiet Komunitarji dwar it-tabakk mhux ipproċessat.
               2.   Għandhom jiġu adottati regoli dettaljati għall-applikazzjoni ta' dan it-Titolu skond il-proċedura msemmija fl-Artikolu 23.”
            
         Artikolu 2
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   L-Artikolu 1(1), (2) u (6) għandu japplika mill-1 ta' Jannar 2006.
   Madankollu, id-dispożizzjonijiet meħtieġa għall-maniġġar u l-kontroll tas-sistema ta' premium għandhom ikomplu japplikaw fir-rigward tal-ħsad ta' l-2005.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, 6 ta’ Ottubru 2005.
      
         
            Għall-Kunsill
         
         
            Il-President
         
         A. DARLING
      
   
   
      (1)  Opinjoni mogħtija fis-6 ta’ Settembru 2005 (Għadha mhux ippubblikata fil-Ġurnal Uffiċjali).
   
      (2)  Opinjoni mogħtija fit-28 ta’ Settembru 2005 (Għadha mhux ippubblikata fil-Ġurnal Uffiċjali).
   
      (3)  ĠU L 215, 30.7.1992, p. 70. Ir-Regolament kif emdat l-aħħar bir-Regolament (KE) Nru 2319/2003 (ĠU L 345, 31.12.2003, p. 17).
   
      (4)  ĠU L 270, 21.10.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru. 118/2005 (ĠU L 24, 27.1.2005, p. 15).